Канделаки енді Қырғызстанға ауыз салды
"Канделаки енді Қырғызстанға ауыз салды" | "https://abai.kz/post/179121"
TITLE: Канделаки енді Қырғызстанға ауыз салды
URL: https://abai.kz/post/179121
META: "Канделаки енді Қырғызстанға ауыз салды" | "https://abai.kz/post/179121"
DATE: 25.01.2024
AUTHOR(s): Abai.kz
TOTAL WORDS: 168
TEXT: Орта Азия десе төбе шашы тік тұратын Тина бұрынғы қылығына қайта басты, бұл жолғы нысаны айырқалпақтылар. Кезекте ала тақиялар тұрған сыңайлы. Қырғызстандықтар Канделакидің телеграм-арнасында жариялап, дереу жойған арандатушылық жарияланымына қатты наразы, бірақ мұқият оқырмандар скриншоттар түсіріп үлгерді. Қашықтан шыққан басылымда Канделаки Қырғызстанмен байланысты тіл мәселесін қайта көтерді. Өз жарияланымында Тина Қырғызстандағы қазіргі жағдайды Украинадағы декоммунизацияның басталуымен жанама түрде салыстырды, онда кеңестік өткенге және Ресейге байланысты қалалар, көшелер және басқа да географиялық атаулар ұдайы қайта аталатын. Бұдан басқа, Канделаки осылайша қырғыздардың Бішкек аудандарының атауларын Қырғызстанның мемлекеттік туының өзгеруімен салыстыра отырып, өз тарихынан айырылатынын жазды. Жарияланым әлеуметтік желілерде елеулі наразылық тудырды, блогерлер мен азаматтық белсенділер Тина басқа мемлекеттің ішкі істеріне заңсыз араласқанына наразылық білдіре отырып, оған жауап посттарын жариялай бастады. Осындай қылықтарын кейін Тина Канделаки Жириновскийдің сарқытын ішкен бе деген ойға қалады екенсің. Тинка Канделаки осыған дейін Қазақстандағы теміржол стансаларының қазақшалануына шамданып, екі кезек даулы жазба жариялаған. Ол қазақтарды мәңгүртке теңеп, Борат филмін еске алған. Осыдан соң, ҚР Сыртқы істер министрлігі, реакция білдіріп, Канделакидің енді Қазақстанға кіре алмайтынын мәлімдеген. Abai.kz
